- प्रशासन व प्रत्याशियों के बीच इन दिनों लुका-छिपी का खेल जमकर चल रहा है. प्रशासन हर प्रत्याशियों की मूवमेंट पर नजर रखे हुए है कि कहीं नेताजी आचार संहिता का उल्लंघन तो नहीं कर रहे, किंतु तू डाल-डाल, मैं पात-पात की कहावत को चरितार्थ करते हुए प्रत्याशी स्वयं सामने नहीं आ रहे हैं, बल्कि अपने ऐसे समर्थकों के माध्यम से अपने कार्यकर्ताओं, मतदाताओं को लुभाने के लिए दीपावली गिफ्ट पहुंचाने का काम लगातार कर रहे हैं. अब प्रशासन के पास दिक्कत इस बात की है कि वह प्रत्याशी पर तो नजर रख सकती है, किंतु हर कार्यकर्ता की जासूसी करना संभव नहीं है.